מטאל גיר (סדרת משחקים)
קבלה וביקורות

| משחק | ציון Metacritic |
| --- | --- |
Metal Gear Solid ‏: PS1: ‏94 PC: ‏83
Metal Gear Solid 2: Sons of Liberty ‏: PS2: ‏96
Metal Gear Solid 2: Substance ‏: PS2: ‏87 Xbox: ‏87 PC: ‏77
Metal Gear Solid: The Twin Snakes ‏: GCN: ‏85
Metal Gear Solid 3: Snake Eater ‏: PS2: ‏90
Metal Gear Solid 3: Subsistence‏: PS2: ‏94
Metal Gear Acid ‏: PSP: ‏75
Metal Gear Acid 2 ‏: PSP: ‏80
Metal Gear Solid: Digital Graphic Novel ‏: PSP: ‏78
Metal Gear Solid: Portable Ops ‏: PSP: ‏87
Metal Gear Solid: Portable Ops Plus ‏: PSP: ‏65
Metal Gear Solid 4: Guns of the Patriots ‏: PS3: ‏94
Metal Gear Solid: Peace Walker ‏: PSP: ‏89
Metal Gear Solid HD Collection ‏: PS3: ‏89 X360: ‏90 PSVita: ‏81
Metal Gear Solid: Snake Eater 3D ‏: 3DS: ‏78
Metal Gear Rising: Revengeance ‏: PS3: ‏80 X360: ‏82 PC: ‏83
Metal Gear Solid: The Legacy Collection ‏: PS3: ‏93
Metal Gear Solid V: Ground Zeroes ‏: PS4: ‏75 PS3: ‏66 XONE: ‏76 PC: ‏80
Metal Gear Solid V: The Phantom Pain ‏: PS4: ‏93 XONE: ‏95 PC: ‏91
Metal Gear Survive ‏: PS4: ‏60 XONE: ‏62 PC: ‏54
זיכיון מטאל גיר זכה להצלחה מסחרית גדולה, כאשר נכון ליוני 2020 נמכרו מעל ל-56 עותקים ממשחקי הסדרה. המשחק "מטאל גיר סוליד 2: בני החירות" מכר למעלה מ-7 מיליון עותקים ברחבי העולם, ובעקבותיו נמכרו גם "מטאל גיר סוליד", "מטאל גיר סוליד 4: אקדחי הפטריוטים" ו"מטאל גיר סוליד 5: כאב הפנטום" ב-6 מיליון עותקים כ"א. לפי מחקר שוק במדינות הממלכה המאוחדת ואירלנד, המשחק "מטאל גיר סוליד 4: אקדחי הפטריוטים" היה המשחק השני שנמכר בחטף לקונסולת המשחקים פלייסטיישן 3, אחרי Grand Theft Auto IV. המשחקים שיצאו לקונסולת PlayStation Portable זכו להיקף מכירות נמוך יותר, אך הדבר נזקף לזכות היקף המכירות הנמוך של הקונסולות עצמן כשהמשחקים יצאו לשווקים. "מטאל גיר הישרדות", משחק הסדרה הראשון שנמכר לאחר שהידאו קוג'ימה עזב את Konami, מכר רק חלק מזערי מסכום הרווחים שהניבו מכירות "מטאל גיר סוליד 5: כאב הפנטום".
זיכיון המשחקים בכללותו נחשב לאחד הזיכיונות המשפיעים ביותר בכל הזמנים וזכה ברובו לביקורות משבחות הן ממבקרים והן משחקנים. כמה מכותרי המשחק הרשמיים נחשבים לטובים ביותר בכל הזמנים. נכון להיום, "מטאל גיר סוליד 2: בני החירות" מחזיק בממוצע משוקלל של 95% באתר הביקורות GameRankings ובציון של 96 מתוך 100 באתר Metacritic, המשחק בעל הניקוד הגבוה ביותר מבין כל שאר משחקי הסדרה. בשנת 2002, עורכי האתר IGN דירגו את המשחק "מטאל גיר סוליד" בתור משחק הפלייסטיישן הטוב ביותר. המשחק "מטאל גיר סוליד 2: בני החירות" ממוקם במקום ה-50 ברשימת 200 המשחקים הטובים ביותר בכל הזמנים לפי המגזין המקוון Game Informer. המשחק "מטאל גיר סוליד 3: אוכל נחשים" דורג במקום החמישי ברשימת המגזין הרשמי של פלייסטיישן בממלכה המאוחדת. "מטאל גיר סוליד" ו"מטאל גיר סוליד 2: בני החירות" הוצגו בתערוכת "האמנות של משחקי הווידאו" במוזיאון סמית'סוניאן לאמנות אמריקאית, שנמשך ממרץ לספטמבר 2012. המשחקים זכו במספר פרסים כמו "מטאל גיר סוליד" בפרס מצוינות לאמנות אינטראקטיבית בפסטיבל אמנויות המדיה היפנית. ו"מטאל גיר סוליד 2: בני החירות" קיבל את פרס משחק השנה בידי מגזין Game Informer.
המשחק "מטאל גיר" המקורי היה למשחק ההתגנבות הראשון במיינסטרים, כשהשחקן התחיל את המשחק ללא פגע, ומכר למעלה ממיליון עותקים ברחבי ארצות הברית. המשחק "מטאל גיר 2: סוליד סנייק" פיתח את משחקיות ההתגנבות של קודמו ונחשב למשחק השמונה-ביט הטוב ביותר בכל הזמנים. זאת ועוד, שני המשחקים הראשונים נחשבו לחלוצי מכניקת ההתגנבות. "מטאל גיר סוליד", שהוצג לראשונה בתערוכת המשחקים בטוקיו לשנת 1996, היה למשחק ההתנגבות הראשון בגרפיקת תלת-ממד ולפי הארכיון הדיגיטלי Wayback Machine הגביר את הפופולריות של הז'אנר, כמו גם של מכניקת ההתחבאות מאחורי כיסוי. הסדרה הייתה חלוצית במיזוגן של טכניקות סינמטיות לתוך משחקי וידאו, במיוחד מגזין האינטרנט Eurogamer שהחשיב את "מטאל גיר סוליד" למשחק הווידאו המודרני הראשון.
מספר קרבות בוס בסדרת המשחקים זכו לשבחים בשל הרבגוניות שלהם והאסטרטגיה הנחוצה כדי להביס אותם. הסדרה גם ידועה לשמצה בסצנות השוברות את הקיר הרביעי. עלילת הסיפור השכילה לשמור על אפיון דמויות עשיר בשעה שנגעה בנושאים מעוררי מחלוקת. התסריט השאפתני של קוג'ימה ב"מטאל גיר סוליד 2: בני החירות" זכה לשבחים, כשחלק מהמבקרים קראו לו הדוגמה הראשונה למשחק וידאו פוסטמודרניסטי, בעוד אחרים ציינו שהמשחקים חזו מבעוד מועד נושאים כמו פוליטיקה של פוסט-אמת, פייק ניוז, תיבת תהודה ועובדות חלופיות - מונח אותו הטביעה היועצת לנשיא קליאן קונוויי בראיון פגוש את העיתונות בשנת 2017. באופן כללי, הסיפורת של סדרת המשחקים זכתה לשבחים בשל היותה "אסופת סיפורי המדע בדיוני המרתקים ביותר בכל מדיום שהוא".
סצנות המעבר של הסדרה זכו לשבחים בשל הגרפיקה וביצועי הפעלולים של הדמויות. בנוסף, ביקורת שכיחה נמתחה על אורכן של סצנות המעבר, כמו גם על מספר חלקים של הסיפור. הופעתו הראשונה והבלתי צפויה של ריידן כפרוטגוניסט ראשי ב"מטאל גיר סוליד 2: בני החירות" הייתה לצעד מעורר מחלוקת בסדרה כולה, הן משום שלא הופיע בקדימונים של המשחקים והן משום שהחליף את דמותו חביבת המעריצים של סוליד סנייק. נעימות המשחקים זכו לשבחים וקיבלו פרסים בשל השימוש המושכל בקול ובמוזיקה.